ยอดนักสืบจิ๋วโคนัน: ปริศนาภาพติดตามรณะ

เป็นภาพยนตร์แอนิเมชันลำดับที่ 28 ในชุดยอดนักสืบจิ๋วโคนันเดอะมูฟวี่ กำหนดเผยแพร่ในญี่ปุ่นตั้งแต่วันที่ 18 เมษายน พ.ศ. 2568 ภาพยนตร์แอนิเมชันผลิตโดย ทีเอ็มเอสเอ็นเตอร์เทนเมนต์ กำกับโดย คัทสึระ ชิเกฮาระ จากบทภาพยนตร์ของ ทาเคฮารุ ซากูไร

ภาพยนตร์เข้าฉายทุกโรงภาพยนตร์ในไทย วันที่ 24 เมษายน พ.ศ. 2568 ผู้จัดจำหน่ายในประเทศไทย ดรีม เอกซ์เพรส (เดกซ์) แต่มีรอบพิเศษที่เร็วที่สุดของภาพยนตร์โคนันที่ฉายในไทย ตั้งแต่วันที่ 19-23 เมษายน พ.ศ. 2568 เฉพาะที่โรงภาพยนตร์พารากอน ซีนีเพล็กซ์

ในฉบับภาษาไทย เฌอปราง อารีย์กุล ให้เสียงพากย์เป็น สึบุราอิ มาโดกะ และ กษิดิ์เดช ปลูกผล ให้เสียงพากย์เป็น ริคุโอะ ฮาเซเบะ

ภาพยนตร์ได้รับคำวิจารณ์ในแง่บวกเป็นหลัก โดยชื่นชมการนำเสนอและฉากแอ็คชั่น และความเปี่ยมไปด้วยอารมณ์ แต่วิจารณ์ถึงความง่ายดายของเรื่องราว และตัวละครบางตัวโดยเฉพาะ โมริ โคโกโร่ ตัวละครนำหลักของภาคที่บทบาทไม่ส่งเสริมตัวละครพอเมื่อเทียบกับตัวละครตำรวจทั้งหมด 

ภาพยนตร์เข้าฉายในประเทศไทยทำรายได้รวมทั่วประเทศ 26.8 ล้านบาท ในขณะที่ทำรายได้ทั่วโลก 146 ล้านดอลลาร์สหรัฐ โดยในประเทศญี่ปุ่นทำรายได้รวม 14400 ล้านเยน เป็นภาพยนตร์โคนันที่ทำรายได้ทะลุ 10000 ล้านเยนที่ทำรายได้สูงสุดเป็นอันดับที่สองในประเทศ รองจาก *[[ยอดนักสืบจิ๋วโคนัน: ปริศนาปราการ 5 แฉก]]*

## นักพากย์เสียง

## เพลงประกอบ
* **TWILIGHT!!! (สนธยา!!!)** - King Gnu

## การโปรโมตและเปิดตัว
[thumb|[:en:Nobeyama radio observatory|หอสังเกตุการณ์ดาราศาสตร์วิทยุโนเบยามะในจังหวัดนางาโนะ เป็นสถานที่ฉากหลังสำคัญในภาพยนตร์เรื่องนี้]]
[thumb|ซุ้มประตูที่ตกแต่งธีมภาพยนตร์ในวันฉายรอบปฐมทัศน์ที่โรงภาพยนตร์พารากอนซีนีเพล็กซ์ใน[สยามพารากอน]]
มีประกาศท้ายภาพยนตร์ *[[ยอดนักสืบจิ๋วโคนัน: ปริศนาปราการ 5 แฉก]]* ว่า ภาพยนตร์ยอดนักสืบจิ๋วโคนันลำดับที่ 28 ในปี 2025 *[[Detective Conan: One-Eyed Flashback|ยอดนักสืบจิ๋วโคนัน: ปริศนาภาพติดตามรณะ]]* จะมีตัวละครหลักเป็น โมโรฟุชิ ทาคาอากิ ยามาโตะ คันสึเกะ และ อุเอฮาระ ยูอิ แห่งกรมตำรวจนางาโนะ  และ โมริ โคโกโร่ โดยโคโกโร่ จะขึ้นเป็นตัวละครนำหลักในโคนัน ฉบับภาพยนตร์ในรอบ 20 ปี นับตั้งแต่ *[[ยอดนักสืบจิ๋วโคนัน: ยุทธการเหนือห้วงทะเลลึก]]* ปี 2005

ทาคาอากิ โมโรฟุชิ ฉายา โคเม นายตำรวจขงเบ้ง ขึ้นเป็นตัวละครนำสมทบในโคนันฉบับภาพยนตร์ครั้งแรก ในขณะที่ยามาโตะ คันสึเกะ เคยมีบทบาทสมทบร่วมกับหมวดอุเอฮาระ ยูอิ, หมวดทาคางิวาตารุ , หมวดซาโต้ มิวาโกะ  และ สารวัตรยามามูระ มิซาโอะ ตำรวจในจังหวัดใกล้เคียงใน *[[ยอดนักสืบจิ๋วโคนัน: ปริศนานักล่าทรชนทมิฬ]]* นับตั้งแต่ปี 2009

ภาพยนตร์เรื่องนี้ได้รับการประกาศเมื่อวันที่ 3 ธันวาคม 2024 ทีมงานของภาพยนตร์ก็ได้รับการเปิดเผยในวันเดียวกัน โดยมี ทัตสึยะ ชิเกฮาระ เป็นผู้กำกับ และ ทาเคฮารุ ซากูไร ซึ่งเคยเขียนบทภาพยนตร์ในซีรีส์ *ยอดนักสืบจิ๋วโคนัน* หลายเรื่องมาแล้ว รับผิดชอบการเขียนบทภาพยนตร์นี้

## การตอบรับ
### รายได้บ็อกซ์ออฟฟิศ
ในวันแรกของการออกฉาย ภาพยนตร์เรื่องนี้ดึงดูดผู้ชมได้ 690,000 คน และทำรายได้มากกว่า 1.05 พันล้านเยน สูงกว่าภาพยนตร์เรื่องก่อนถึง 109% ทำลายสถิติวันเปิดตัววันก่อนหน้าไปได้
ในช่วงสามวันนับตั้งแต่ออกฉายเมื่อวันที่ 18-20 เมษายน ภาพยนตร์เรื่องนี้ทำรายได้ไป 3,438,626,700 เยน และมีผู้ชม 2,314,690 คน ซึ่งตัวเลขดังกล่าวสูงกว่าภาพยนตร์เรื่องก่อนประมาณ 102 %วันที่ 18 มีผู้คน 697,355 คนได้ชมภาพยนตร์เรื่องนี้และทำรายได้ 1,058,422,300 เยน วันที่ 19 มีผู้ชมภาพยนตร์เรื่องนี้ 835,908 คน และทำรายได้บ็อกซ์ออฟฟิศไป 1,246,314,200 เยน และวันที่ 20 มีผู้ชมภาพยนตร์จำนวน 781,427 คน และทำรายได้บ็อกซ์ออฟฟิศไป 1,133,870,200 เยน

## สิ่งสืบเนื่อง
มีประกาศท้ายภาพยนตร์ว่า ภาพยนตร์ยอดนักสืบจิ๋วโคนันลำดับที่ 29 *[[ยอดนักสืบจิ๋วโคนัน: ปริศนานางฟ้าตกสวรรค์|ปริศนานางฟ้าตกสวรรค์]]* ใน ค.ศ. 2026 จะมีตัวละครหลัก ฮางิวาระ จิฮายะ ผู้ช่วยผู้ตรวจการจราจร (กับการรับบทนำครั้งแรก) และ สารวัตรโยโคมิโซะ จูโง แห่งกรมตำรวจคานางาวะ ที่ปรากฏตัวครั้งสุดท้ายเมื่อ *[[ยอดนักสืบจิ๋วโคนัน: ปริศนานักล่าทรชนทมิฬ|ปริศนานักล่าทรชนทมิฬ]]* เมื่อ ค.ศ. 2009 โดยมีเซระ มาสึมิร่วมแสดงนำหลังไม่ได้ปรากฏตัวเป็นเวลา 5 ปี นับตั้งแต่ *[[ยอดนักสืบจิ๋วโคนัน: กระสุนสีเพลิง|กระสุนสีเพลิง]]* ซึ่งถือเป็นการเฉลิมฉลองครบรอบ 30 ปี ยอดนักสืบจิ๋วโคนันฉบับภาพยนตร์และฉบับทีวีแอนิเมชั่น

ในวันที่ 31 สิงหาคมได้มีการปล่อยตัวอย่างแรกอย่างเป็นช่องทางของทวิตเตอร์ โดยในตัวอย่างประกอบไปด้วยตัวละครหลักของเรื่องทั้ง 4 คน (โคนัน จิฮายะ รัน และ จูโกะ) ในฉากจากหนังสือการ์ตูนในไฟล์ที่จิฮายะปรากฏตัวครั้งแรก (ไฟล์ 1773-1075) ที่พูดถึงเหตุการณ์ในตอน กรมตำรวจสั่นคลอน ตัวประกัน 12 ล้านคน ที่มีผู้เคราะห์ร้าย เป็น 2 ตำรวจอย่าง ฮางิวาระ เคนจิ น้องชายของจิฮายะ และ มัตสึดะ จินเปย์ เพื่อนสนิทของเคนจิ ที่มีใจให้จิฮายะ ก่อนจะเสียชีวิตโดยคนร้ายวางระเบิดคนเดียวกันก่อนเนื้อเรื่องหลัก พร้อมทั้งเปิดเผยว่า มิยูกิ ซาวะชิโร จะรับหน้าที่พากย์เสียงจิฮายะ แทนอัตสึโกะ ทานากะ ผู้ให้เสียงพากย์เดิมที่เสียชีวิตในปี 2024

## อ้างอิง

หมวดหมู่:ภาพยนตร์ญี่ปุ่นที่ออกฉายในปี พ.ศ. 2568
หมวดหมู่:ภาพยนตร์อนิเมะที่ออกฉายในปี พ.ศ. 2568
ปริศนาภาพติดตามรณะ
หมวดหมู่:ทีเอ็มเอสเอ็นเตอร์เทนเมนต์
หมวดหมู่:ภาพยนตร์แอนิเมชันของโทโฮ
หมวดหมู่:ภาพยนตร์ของนิปปงทีวี
หมวดหมู่:ภาพยนตร์อนิเมะที่มีผลต่อเนื้อเรื่องหลัก
หมวดหมู่:ภาพยนตร์ที่มีฉากในจังหวัดนางาโนะ
หมวดหมู่:ภาพยนตร์เปิดตัวผู้กำกับในปี พ.ศ. 2568